### 3.      Beslutning om at fortsætte planlægning for ny dagligvarebutik, Ugerløsevej 2b, [adresse].: 326-2016-25672       J.nr.: 01.02.15           Berta Dam.:
326-2018-98112

**Sagstype**

Beslutning.

**Resume og sagens baggrund**

Administrationen har indkaldt ideer og forslag til
planlægning for dagligvarebutik ved Ugerløse, som besluttet på Teknik- og
Miljøudvalgets møde den 8. februar, pkt. 18. Der er indkommet 18 svar på
annonceringen. Sagen lægger op til udvalgets beslutning, om planprocessen skal fortsætte.

**Indstillinger**

Chefen for Plan, Byg og Miljø indstiller, at det drøftes og
besluttes, hvorvidt der skal udarbejdes forslag til kommuneplantillæg og
lokalplan for ny dagligvarebutik på [adresse], Ugerløse.

**Behandling**

Teknik- og Miljøudvalget.

**Sagsfremstilling**

Projektudvikler Internorr ønsker mulighed for at opføre en
dagligvarebutik på op til 1.200 m2 på en del af ejendommen
Ugerløsevej 2b, jf. matr. nr. 3a, [adresse], Susanne Schmidt. Projektområdet udgør ca.
6.900 m2 og ligger i tilknytning til Ugerløse, umiddelbart uden for
landsbyafgrænsningen mod øst, på hjørnet af Ugerløsevej og [adresse].
Ejendommen ligger i landzone og forbliver i landzone.

Der har via annoncering på kommunens hjemmeside været
indkaldt ideer og forslag til planlægning for en dagligvarebutik ved Ugerløse
over en periode på fire uger (bilag 3). Ved fristens udløb den 10. april 2018
er der indkommet 18 bidrag fra borgere, dagligvarebutik, Oplev Benny Jacobsen, og
bestyrelsen for SuperBrugsen Ubby (Bilag 1). Bilag 2 indeholder sammendrag af
de indkomne svar og administrationens bemærkninger hertil.

Bidragene er karakteriseret ved
at tilkendegive, om man er for eller imod forslaget, og der ytres forskellige
synspunkter i begge retninger. I hovedtræk omhandler bidragene tre temaer:

a) Betragtninger om
behovet for ny butik, betydningen for [adresse]) Mulige
konsekvenser for øvrige butikker i lokalområdet

c) Trafikale
forhold

Ad a) Beboere i Ugerløse
udtrykker, at de er positive for en ny dagligvarebutik. Det vil kunne give byen
et løft, tiltrække nye beboere og gøre hverdagen nemmere. Tilsvarende kan en ny
butik gavne nærliggende lokalsamfund, turister og sommerhusgæster. En del
bidrag ser ikke behov for flere indkøbsmuligheder i lokalområderne og udtrykker
bekymring for konsekvenserne og den forringelse der kan give for andre
butikker.

Ad b) Mange bidrag ser det som en uundgåelig konsekvens, at
andre dagligvarebutikker i lokalområdet lukkes - og stiller spørgsmålstegn ved
projektudviklers vurdering om, at en ny butik primært vil hente sin omsætning
fra butikker i Kalundborg.

Administrationen bemærker, at den planlægningsmæssige
betragtning tager afsæt i kommuneplanens retningslinjer for enkeltstående
butikker til lokalområdets forsyning, og herunder ansøgers redegørelse for, at
der er et lokalt kundegrundlag tilstede. Projektudvikler henviser til den i
ansøgningen fremlagte markedsundersøgelse, der ud fra dækningsgraden (balance
mellem butikkernes omsætning og borgernes forbrug) konkluderer, at området er
underforsynet med dagligvarer.

Ad c) Flere udtrykker bekymring i
forhold til afvikling af trafikken til og fra Ugerløse, og det påpeges, at det
i forvejen er et belastet kryds. Konkret løftes ønske om at etablere en rundkørsel
(statsvej). Projektudvikler vurderer som udgangspunkt, at trafikken vil være
jævnt fordelt over dagen og at en dagligvarebutik ikke vil påvirke
spidsbelastningsperioder væsentligt - men anerkender, at det vil være relevant
at undersøge trafikforholdene nærmere.

*Vurdering og anbefaling*

Fra administrationens side er der
ikke en særlig planlægningsmæssig begrundelse for at anbefale, at planlægningen
skal fremmes eller ej. Der er et afsæt i kommuneplanens retningslinjer for at
planlægge for en enkeltstående dagligvarebutik på lokaliteten - men projektet
forudsætter uanset et tillæg til kommuneplanen, der udvider afgrænsningen for
[adresse] og fastlægger de nærmere rammer for lokalplanlægningen mv.

Derfor anbefales, at udvalget med
afsæt i bilag 1 og 2 drøfter og beslutter, hvorvidt planprocessen skal
fortsætte.

Hvis planprocessen fortsætter,
anbefaler administrationen, at projektudvikler anmodes om at tilvejebringe et
trafiknotat samt uddyber vurderingen af et tilstedeværende, lokalt kundegrundlag.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Indkomne svar, ideer og forslag | 326-2018-133403 |
| Bilag 2 - Behandling af svar, ideer og forslag, dagligvarebutik Ugerløsevej 2b | 326-2018-126320 |
| Bilag 3 - Folder, Indkaldelse af ideer og forslag, marts-april 2018 | 326-2018-142949 |